L 119/104
DA
Den Europæiske Unions Tidende
5.5.2023
(7)
Nogle varer har andre anvendelsesformål end fødevarer og er underlagt mindre restriktive eller slet ingen maksimalgrænseværdier for et bestemt forurenende stof.
For at sikre en effektiv håndhævelse af maksimalgrænse­ værdierne for forurenende stoffer i sådanne fødevarer bør der fastsættes passende mærkningsbestemmelser for de pågældende fødevarer.
(8)
Visse fiskearter med oprindelse i Østersøområdet kan have et højt indhold af dioxiner, dioxinlignende polychlorerede biphenyler (»DL-PCB'er«) og ikke-dioxinlignende polychlorerede biphenyler (»NDL-PCB'er«).
En væsentlig del af disse fiskearter fra Østersøområdet overholder ikke maksimalgrænseværdierne og ville derfor udelukkes fra kosten, hvis maksimalgrænseværdierne blev anvendt.
At udelukke fisk fra kosten ville imidlertid kunne have en negativ indvirkning på sundhedssituationen for befolkningen i Østersøområdet.
(9)
Letland, Finland og Sverige har indført ordninger, der skal sikre, at de endelige forbrugere informeres om kostanbefa­ lingerne for identificerede sårbare befolkningsgrupper i forhold til begrænsning af indtagelse af fisk fra Østersøområdet med henblik på at undgå sundhedsrisici.
Letland, Finland og Sverige bør derfor fortsat være omfattet af en undtagelse, der giver dem mulighed for uden tidsbegrænsning at tillade markedsføring til den endelige forbruger på deres respektive hjemmemarkeder af visse fiskearter med oprindelse i Østersøområdet med et højere indhold af dioxiner og/eller DL-PCB'er og/eller NDL-PCB'er end det, der fastsættes ved denne forordning.
For at gøre det muligt for Kommissionen at overvåge situationen bør Letland, Finland og Sverige fortsat hvert år aflægge rapport til Kommissionen om, hvilke foranstaltninger de har truffet for effektivt at informere de endelige forbrugere om kostanbefalingerne og for at sikre, at fisk og produkter heraf, der ikke overholder maksimalgrænse­ værdierne, ikke markedsføres i andre medlemsstater, samt om effektiviteten af disse foranstaltninger.
(10)
Trods anvendelse af god røgningspraksis, i det omfang det er muligt, er det i flere medlemsstater ikke muligt at overholde de nuværende maksimalgrænseværdier for polycykliske aromatiske kulbrinter (PAH) i visse typer traditionelt røget kød og traditionelt røgede kødprodukter og traditionelt røget fisk og traditionelt røgede fiskevarer, hvor røgningspraksis ikke kan ændres uden at ændre fødevarens organoleptiske egenskaber væsentligt.
Følgelig ville anvendelse af maksimalgrænseværdier betyde, at sådanne traditionelt røgede produkter ville forsvinde fra markedet, hvilket ville føre til lukning af mange små og mellemstore virksomheder.
Dette gælder visse typer traditionelt røget kød og traditionelt røgede kødprodukter i Irland, Spanien, Kroatien, Cypern, Letland, Polen, Portugal, Slovakiet, Finland og Sverige samt visse typer traditionelt røget fisk og traditionelt røgede fiskevarer i Letland, Finland og Sverige.
Der bør derfor fortsat gælde en undtagelse uden tidsbegrænsning for lokal produktion og lokalt forbrug af visse typer traditionelt røget kød, traditionelt røgede kødprodukter, traditionelt røget fisk og traditionelt røgede fiskevarer, som udelukkende omfatter nævnte medlemsstater.
(11)
Medlemsstaterne skal indsamle og indberette data fra offentlig kontrol og fra overvågning af forurenende stoffer i overensstemmelse med kontrolplaner og med de særlige krav til offentlig kontrol af forurenende stoffer i Kommissionens delegerede forordning (EU) 2022/931 (3) og i Kommissionens gennemførelsesforordning (EU) 2022/932 (4).
For visse forurenende stoffer, for hvilke der er behov for flere data om forekomst, henstilles der til, at medlemsstaterne, fødevarevirksomhedslederne og andre interesserede parter monitorerer og indberetter sådanne data om forekomst og rapporterer om de fremskridt, der gøres med hensyn til anvendelsen af forebyggende foranstaltninger, således at Kommissionen kan vurdere behovet for eventuelt at ændre eksisterende foranstaltninger eller vedtage yderligere foranstaltninger.
Af samme grund bør medlemsstaterne også meddele Kommissionen de oplysninger, de indsamler om andre forurenende stoffer.
(3) Kommissionens delegerede forordning (EU) 2022/931 af 23. marts 2022 om supplerende regler til Europa-Parlamentets og Rådets forordning (EU) 2017/625 ved at fastsætte regler om gennemførelsen af offentlig kontrol for så vidt angår forurenende stoffer i fødevarer (EUT L 162 af 17.6.2022, s. 7).
(4) Kommissionens gennemførelsesforordning (EU) 2022/932 af 9. juni 2022 om ensartede praktiske ordninger for gennemførelse af offentlig kontrol for så vidt angår forurenende stoffer i fødevarer, om specifikt supplerende indhold i flerårige nationale kontrolplaner og særlige supplerende ordninger for udarbejdelse heraf (EUT L 162 af 17.6.2022, s. 13).